cyanic-selkie/wikianc huggingface dataset:
Blindhet
Blindhet er en fysiologisk tilstand uten evne til å fange synsintrykk. Den juridiske definisjon av tilstanden er dog mer kompleks. Det komplette fravær av evne til å oppfatte strukturer og lys blir klinisk beskrevet som ingen lyssans, men blindhet imbefatter også delvis visusreduksjon. I Nord-Amerika og det meste av Europa er blindhet i juridisk sans definert som synsstyrke 20/200 (6/60) eller mindre i det best fungerende øye med den best mulig korreksjon. Dette innebærer at en juridisk blind person må stå 20 fot fra ett objekt for å kunne se det med samme grad av klarhet som en person med normalt syn kan fra 200 fot.
Andromeda (mytologi)
Andromeda (gresk: Ἀνδρομέδα) var i gresk mytologi en figur som var lenket til en klippe for å bli spist av et sjømonster og ble reddet av Persevs som hun senere giftet seg med. Andromeda er den latiniserte formen av det greske Ανδρομέδη (Andromedē). Betydningen av navnet er «å tenke på en mann» fra ανδρας (andros) «av mann», satt sammen med μηδομαι (mēdomai), «å tenke, å være opptatt av».
Blindhet
Redusert syn inkluderer low vision så vel som blindhet (se artikkelen om synstap).
Årsaker til blindhet
Betydelig nedsatt synsstyrke har en rekke årsaker:
Sykdommer
De fleste tilfeller av redusert syn er forårsaket av sykdom og feilernæring. Ifølge et anslag i en rapport fra WHO i 2002, så er det mest vanlige årsakene til blindhet globalt:
Genetiske defekter
Mennesker med albinisme har ofte redusert syn.
Skader på hornhinnen
Skader på hornhinnen kan gi fra små til store brytningsfeil eller total blindhet.
Hjelpemidler
Det er utviklet en rekke hjelpemidler for blinde mennesker, fra talende utstyr (f.eks. vekter, klokker og mobiltelefoner) til avanserte datatekniske hjelpemidler med program for syntetisk tale, forstørret skjermtekst eller punktskrift. Punktskriften leses på ekstrautstyr som kalles leselist. De tradisjonelle lydbøkene på kassett leveres nå i Norge i form av Daisy-bøker på CD.
Mobilitet
Mennesker med meget redusert syn kan forflytte seg ved bruk av førerhund og/eller en hvit stokk, det internasjonale symbolet for blindhet.
Andromeda (mytologi)
Andromeda var datter av Kefevs og Kassiopeia, konge og dronning av det fønikiske kongedømmet Etiopia. Kassiopeia hadde skrytt av å være like skjønn som nereidene og fikk Poseidons hevn over seg. Han sendte en oversvømmelse og et sjømonster som drepte både mennesker og dyr. Orakelet i Ammon annonserte at det ikke ville finnes hjelp før kongen utsatte sin datter Andromeda for monsteret, derfor ble hun lenket til en klippe ved kysten.
Andromeda fulgte sin mann til Tiryns i Argos. Persevs og Andromeda hadde seks sønner (perseidene som har gitt navn til meteorittsvermen Perseidene): Perses, Alkaios, Helevs, Mestor, Sthenelos og Elektryon. De hadde også datteren Gorgofone. Deres etterkommere hersket over Mykene fra Elektryon til Eurystevs. Etter ham fikk Atrevs kongedømmet. Ifølge denne mytologien er Perses stamfar til perserne.
Etter at hun døde ble hun plassert blant stjernebildene i den nordlige stjernehimmelen av Athene, nær Persevs og Kassiopeia, kjent som stjernebildet Andromeda. De antikke dramatikerne Sofokles og Evripides (og i mer moderne tider Pierre Corneille) gjorde fortellingen til emnet i tragedier. Fortellingen er også visualisert i tallrike antikke kunstverk.
Flinkepiker.org
Flinkepiker.org var en blogg som ble opprettet i 2009 og avsluttet nøyaktig ett år senere. Bloggen ga seg ut for å være tre tenåringsjenter som skrev fritt om sex, gutter, kjærlighet og forholdet dem imellom, samt tanker om det å være ung. I 2010 sto forfatter og journalist Ingrid Marie Treborg frem i Dagbladet og fortalte at bloggen var fiktiv. Hun fortalte at hun ønsket å lage en realityserie i bloggform, og sa at hun var lei av såkalte «rosabloggere» som pyntet på virkeligheten.
Bloggen var i 2010 årets mest leste, med over 100.000 lesere daglig. Våren 2011 ble Treborg nominert i kategorien «Årets blogger» av motebladet Vixen, og kom på 2.-plass i Side2.no sin årlige «Beste blogg». I mai 2011 skrev Dagbladet at skribenten hadde signert en avtale med Cappelen Damm om å skrive bok om prosjektet. Våren 2012 ga Treborg ut boken Flink pike som omhandlet bloggen. Året etter var hun medforfatter i Aschehougs Sånn er det bare.
Diofantos
Diofantos av Alexandria, også kjent som Diofant eller Diofantus (gresk: Διόφαντος ὁ Ἀλεξανδρεύς, født ca. 200/214, død ca. 284/298) var en gresk matematiker i den hellenistiske perioden. Det er lite som er kjent om livet hans, bortsett fra at han bodde og virket i Alexandria i Egypt. Han arbeidet i den greske matematiske tradisjonen, særlig innenfor tallteori.
Diofantos regnes ofte som algebraens far fordi hans hovedverk Arithmetica inneholder de tidligste tilfellene av det vi kaller synkopert algebra og diofantiske ligninger. Også oppkalt etter Diofantos er diofantiske approksimasjoner som er et delområde av tallteori hvor man studerer approksimeringen av reelle tall med rasjonelle tall.
Scenenekt
Scenenekt (eller ingen plattform engelsk: no platforming) er en strategi hvor en person eller gruppe nektes å slippe til i den offentlige debatten. Ordet er en mulig oversetting av det engelske cancel culture.
Scenenekt er et omdiskutert begrep som dukket opp på utenlandske universitet etter 2014. Det brukes både av venstresiden og høyresiden og kan i noen tilfelle innebære en begrensning av ytringsfriheten. Strategien med å nekte noen en platform å tale fra eksisterte ved University of California, Berkeley 1947–1963 og ble da kalt Speaker Ban, og praksisen med å nekte noen en talestol har vært omdiskutert.
Ordet ble dannet som erstatning for engelsk no platform eller no platforming av redaksjonssjef Ivar A. Iversen i et innlegg i Aftenposten 13. september 2018 som samme dag ble publisert i Morgenbladet.
Kenny Ortega
Kenneth John «Kenny» Ortega (født 18. april 1950 i Palo Alto i California) er en amerikansk regissør, produsent og koreograf. Han er kjent for å ha regissert High School Musical-serien, Julie and The Phantoms og Michael Jacksons «This Is It» Tour, i tillegg til koreografien til Dirty Dancing.
Örebro universitet
Örebro universitet er et statlig universitet i Örebro i Sverige.
Universitetet ble grunnlagt i 1977 under navnet Högskolan i Örebro, som en videreføring av den delen av Uppsala universitet som var lokalisert til Örebro, som samtidig ble slått sammen med flere andre læresteder i Örebro. I 1999 fikk institusjonen universitetsstatus og ble åpnet av statsminister Göran Persson 6. februar 1999.
Universitetet har bl.a. studietilbud og forskningsmiljøer innen jus, medisin, humaniora, samfunnsvitenskap og naturvitenskap i tillegg til handelshøyskole og musikkhøyskole. I 2010 ble Örebro universitet det syvende universitetet med medisinstudium i Sverige. . Universitetssjukhuset Örebro, som er tilknyttet det medisinske fakultet ved Örebro universitet, er et av Sveriges syv universitetssykehus. Örebro universitet er vertskap for Centre of Gender Excellence, et senter for fremragende forskning i kjønnsstudier etablert av Vetenskapsrådet i 2006.
Universitetets rektor er Jens Schollin, professor i pediatri.
José dos Santos Ferreira
José dos Santos Ferreira, bedre kjent som Adé (født 28. juli 1919 i Macao, død 24. mars 1993 i Hongkong) var den siste fremstående forfatter som benyttet macaopatois som sin uttrykksform.
Han var sønn av en portugisiskfødt far og makanesisk mor. Adé bodde hele sitt liv i Macao og etterlot seg et omfattende forfatteskap med 18 bind poesi, prosa, skuespill, operetter og radioshow. Adé skrev, regisserte og spilte i ine egne produksjoner.
Vitenskapsåret 2005
Vitenskapsåret 2005 er en oversikt over hendelser, prisvinnere, fødte og avdøde personer med tilknytning til vitenskap i 2005.
Guineas riksvåpen
Guineas riksvåpen ble antatt 23. desember 1993 og består av et skjold som er vertikaldelt i to farger, rødt og grønt. Over skjoldet en hvit due med en olivenkvist. Under skjoldet et bånd med teksten «Travail, justice, solidarité» («Arbeid, rettferd, solidaritet»).
Historisk utvikling
Det første riksvåpenete ble antatt ved uavhengighetserklæringen 2. oktober 1958. Skjoldet viste en gull elefant med løftet snabel. I 1984 overtok en ny president, Lansana Conté. Han fikk byttet til et skjold med olivegren, sverd og gevær. I 1993 ble sverdet og geværet fjernet.
Karsten Mantor
Karsten Mantor (født 1916 på Staubø i Arendal kommune, død 1990) var en norsk tegner og maler. Kunsten hans er blitt beskrevet som ekspresjonistisk, og motivene er ofte primitivistiske skildringer av natur, fjell og hav. Flere av motivene er hentet fra Kragerø og Skåtøy på 1950 og -60-tallet, der han bodde en lengre periode. Et av maleriene hans «Hjem fra byen» (1942), gir et tidsriktig bilde av en mørklagt by under andre verdenskrig, der vinduer måtte blendes for å stenge lyset ute.
Den 19. Razzie-utdelingen
'''Den 19. årlige Golden Raspberry Awards-seremonien''' fant sted den 20. mars 1999 på Huntley Hotels «Garden Room» i Santa Monica i California. Utdelingen skulle presentere det dårligste filmindustrien hadde å tilby i 1998. Listen over nominerte er som følger, med «vinnerne» uthevet med fet skrift:
Verste film
An Alan Smithee Film: Burn Hollywood Burn (Hollywood Pictures)
Verste skuespiller
Bruce Willis for Armageddon, Kodenavn Mercury (Universal) og Under angrep (20th Century Fox)
Verste skuespillerinne
Spice Girls for Spiceworld - The Movie
Verste mannlige birolle
Joe Eszterhas (som seg selv) for An Alan Smithee Film: Burn Hollywood Burn
Verste kvinnelige birolle
Maria Pitillo, Godzilla
Verste par på skjermen
Leonardo DiCaprio (som tvillinger) i Mannen med jernmasken (MGM/UA)
Verste regissør
Gus Van Sant for Psycho
Årets verste filmtrend
Gamle menn og yngre damer (Gidgets 'n' Geezers)
Verste gjenskapelse eller oppfølger
The Avengers (delt førsteplass)
Godzilla (delt førsteplass)
Psycho (delt førsteplass)
Verste manus
An Alan Smithee Film: Burn Hollywood Burn av Joe Eszterhas
Verste nykommer
Joe Eszterhas (som seg selv) for An Alan Smithee Film: Burn Hollywood Burn (delt førsteplass)
Jerry Springer for Ringmaster (Artisan Entertainment) (delt førsteplass)
Verste «originale» sang
«I Wanna Be Mike Ovitz!» fra An Alan Smithee Film: Burn Hollywood Burn, skrevet av Joe Eszterhas og Gary G. Wiz
Fylkesvei 1078
Fylkesvei 1078 går mellom Berg og Skråtorp i Råde kommune.
Max Brod
Max Brod (født 27. mai 1884 i Praha, død 20. desember 1968 i Tel Aviv) var en tyskspråklig bøhmisk forfatter og komponist som i dag er mest kjent for sin tilknytning til Franz Kafka.
Liv
Brod ble født inn i en jødisk familie. Han fullførte et jus-studium i 1907 og studerte dessuten musikkvitenskap, komposisjon og klaver, og var en utmerket pianist. Som overbevist sionist ble han i 1918 medlem av Jüdische Nationalrat. Han arbeidet i statsforvaltningen, og fra 1924 bidro han som kritiker for Prager Tagblatt.
Da nazistene invaderte Tsjekkoslovakia i 1939, flyktet Brod til Tel Aviv og bodde der resten av sitt liv.
Virke
I sin egen levetid ble Brod regnet som en vellykket forfatter, men verkene hans er stort sett glemt. Heller ikke Brods komposisjoner er mye påaktet; det dreier seg om sanger, arbeider for klaver, og musikk for sitt eget skuespill.
Brods hovedbetydning hviler på hans rolle som ivaretaker av Franz Kafkas etterlatte manuskripter. Mot Kafkas uttrykkelige ønske tok Brod vare på de upubliserte verkene hans, redigerte og publiserte dem. I 1937 skrev han den første biografien om vennen: Franz Kafka, eine Biograpie.
I nært samarbeid med Leoš Janáček oversatte Brod fem av komponistens tsjekkiske operalibretti til tysk. Siden tsjekkiskspråklige operaer var utenkelige utenfor det tsjekkiske språkområdet, hjalp han med det Janáček fram til internasjonalt ry. Brod skrev også den første Janáček-biografien, samt flere andre publikasjoner om ham. Brod skrev dessuten en studie om Gustav Mahler, Beispiel einer Deutsch-Jüdischen Symbiose (1961). Han hjalp også komponisten Jaromír Weinberger fram, og regnes som den som oppdaget dikteren Franz Werfel.
Le Corbusier-huset i Berlin
Le Corbusier-huset i Berlin (tysk: Corbusierhaus) er en boligblokk oppført etter planer av den sveitsiske arkitekten Le Corbusier i Berlins ortsteil Westend. Bygningen er 141 m lang, 23 m bred og 53 m høy.
Bygningen kalles også Unité d'Habitation, berlinversjonen (Typ Berlin), etter Le Corbusiers ide om å oppføre boligblokker så store at de rommet en landsby i seg selv. Andre realiserte versjoner av Unité d'Habitation finnes i Marseille, Nantes, Briey og Firminy, alle Frankrike.
Corbusierhuset i Berlin ble oppført mellom 1956 og 1958 innenfor rammen av byggeutstillingen Interbau som hadde sitt tyngdepunkt i Hansaviertel. Bygningen var opprinnelig planlagt for Hansaviertel, men ble for stor for området og arkitekten ble isteden enig med Berlins senat om en tomt på «olympiahøyden» i nærheten av Olympiastadion. Lokale byggeforskrifter førte til endringer i planene for bygget, noe som særlig gjaldt innvendig takhøyde. Le Corbusiers planer forutsatte en byggehøyde på 2,26 meter under taket, mens Berlins forskrifter krevde 2,5 meter under taket. Bygget ble ferdig på 18 måneder. Det ble i 1979 omgjort til eierleiligheter.
Friidrett under Sommer-OL 1968 – Lengdehopp kvinner
Friidrettsøvelsen Lengdehopp damer ved Sommer-OL 1968 fant sted den 13. og 14. oktober i Mexico by.
Berit Berthelsen representert Norge og kom på 7.-plass.
Rekorder
Før konkurransen var verdens- og olympisk rekord som følger:
Følgende olympisk rekord ble satt under konkurransen:
Kvalifikasjonsrunde
Kvalifikasjonkrav var 6,30 m som 14 utøvere klarte og fikk delta i finalen.
Fregn
Fregn er et fjell like øst for grenda Skåret nord i Ljørdalen lengst øst i Trysil kommune i Innlandet. Det har en høyde på 1 006 meter over havet. I luftlinje ligger toppen drøyt fem kilometer fra svenskegrensa.
Bestigning gjøres normalt via Fregnsetra på nordsida.
Tor A. Benjaminsen
Tor A. Benjaminsen (født 1960) er en norsk geograf og professor i internasjonale miljø- og utviklingsstudier ved Norges miljø- og biovitenskapelige universitet. Han forsker på miljøendringer, miljøpolitikk, jordrettigheter og forvaltning av naturressurser, særlig i Afrika. Han ble cand.scient. i ressursgeografi og landskapsøkologi ved UiO i 1988 og ph.d. i geografi og utviklingsstudier ved Roskilde Universitet i 1998.
Utmerkelser
Han fikk Universitetsforlagets pris Årets tidsskriftartikkel i 2009 for artikkelen «Klima og konflikter i Sahel – eller politikk og vitenskap ved klimaets nullpunkt».
I 2022 fikk han et Advanced Grant fra Det europeiske forskningsrådet (ERC) for et prosjekt som skal undersøke årsakene til voldelig konflikt og migrasjon i Sahel.
Munkelia stasjon
Munkelia stasjon er nest siste stasjon på Lambertseterbanen i Oslo. Stasjonen ligger i området med samme navn i sørvestre del av Lambertseter. Stasjonen ligger i munningen av tunnelen mellom Munkelia og Bergkrystallen, og har gangveier mot veiene Langbølgen og Mikrobølgen. Stasjonen har også, i forstadsstil, en Narvesen-kiosk, plassert oppå tunnelmunningen mot Bergkrystallen stasjon.
Stasjonen og stasjonsområdet ble oppgradert til metrostandard og gjenåpnet 3. september 2013.
Munkelia stasjon betjenes dessuten av Ruters busslinje 79 (Åsbråten – Grorud T).
Spokane County
Spokane County er et fylke i den amerikanske delstaten Washington. Det ligger i de østlige delene av staten og det grenser mot Pend Oreille County i nord, Whitman County i sør, Lincoln County i vest og mot Stevens County i nordvest. Det har også grense mot delstaten Idaho i øst.
Spokane Countys totale areal er 4 612 km² hvorav 44 km² er vann. I 2000 hadde fylket 417 939 innbyggere og administrasjonssenteret ligger i byen Spokane som også er fylkests største by. Fylket ble grunnlagt i 1858 og det har fått sitt navn etter indianerstammen Spokane.
Erling E. Guldbrandsen
Erling E. Guldbrandsen (født 1960) er professor i musikkvitenskap ved Universitetet i Oslo.
Han tok magistergrad om norsk samtidsmusikk og doktorgrad om den europeisk etterkrigsmodernismen med vekt på Pierre Boulez. Han er professor ved Institutt for musikkvitenskap og Senter for tverrfaglig forskning på rytme, tid og bevegelse ved Universitetet i Oslo. Hans forskning handler blant annet om musikkhistorie, musikkvitenskapelige grunnlagsproblemer, musikkestetikk og kulturanalyse, tolkningsteori og litterær tekstteori.
Han har også utgitt romanen Brødre (2016).
Utmerkelser
Han mottok H.M. Kongens gullmedalje i 1996 for doktoravhandlingen Tradisjon og tradisjonsbrudd.
Han fikk Universitetsforlagets pris Årets tidsskriftartikkel i 2006 for artikkelen «Modernist Composer and Mahler Conductor: Changing Conceptions of Performativity in Boulez».
Nikolai Kjenstad
Nikolai Nilsen Kjenstad (1881–1963) var gårdbruker på Søndre Kjenstad og ordfører i Snåsa i én valgperiode 1923–1925.
Kjenstad representerte Bondepartiet. Valget i 1922 var første gang Bondepartiet stilte liste i Snåsa, og de fikk 13 av 20 representanter i kommunestyret. Kjenstad ble ordfører og partifellen Olaf Eggen ble varaordfører. Tidligere hadde Kjenstad representert Venstre i tre perioder. Han ble også varaordfører under Arne H. Five 1926–28. Kjenstad satt i styret for Snåsa sparebank i 32 år, og var styreformann i banken 1931-35. Han var kirkeverge fra 1956, og var involvert i restaureringen av Snåsa kirke.
Han gikk i ungdommen et år på Sund folkehøgskole. Han overtok gården Søndre Kjenstad etter faren Nils i 1912 og ga den videre til sønnen Cathrinus i 1956.
Joaquín Botero
Joaquín Botero Vaca (født 10. desember 1977, i La Paz, Bolivia) er en boliviansk fotballspiller som spiller spiss for Club San José. Botero er den mestskårende bolivianske landslagsspiller gjennom tidene med 20 mål, og var mestskårende i verden i 2002, med 49 mål for Club Bolívar. Han er det nest-mestskårende i Club Bolívars historie med 133 mål på 157 kamper. Han har også spilt fotball i Mexico, Venezuela, Kina, Kuwait og Argentina. Etter å ha skåret 20 mål på 48 kamper, mellom 1999 og 2009, for, annonserte han 15. mai 2009 at han la opp som landslagsspiller.
Hovedstol
Hovedstol er mest brukt i forbindelse med inkasso. Med hovedstol menes det opprinnelige gjeldsbeløpet, uten påløpte renter. I inkassosaker beregnes størrelsen på inkassosalæret ut fra hovedstolen.
Befringselva
Befringselva er ei elv og et vassdrag i Befringsdalen i Jølster kommune i Sogn og Fjordane. Deler av nedbørfeltet på totalt 29 km² ligger innenfor Jostedalsbreen nasjonalpark. I elva ligger Befring kraftverk som ble åpnet i 2003.
Mayfair Vermögensverwaltung
Mayfair Vermögensverwaltung SE er det private investeringsselskapet til gründeren Günter Herz og hans hustru Daniela. Selskapet investerer i langsiktige eierskap, kortsiktige aksjer og fast eiendom.
Günter Herz tok over eierskapet i store tyske selskaper som Tchibo og Beiersdorf AG etter sin far i 1965, og hans private formue investeres gjennom Mayfair Vermögensverwaltung. Investeringsselskapet har eierinteresser i blant annet Puma SE, og inntil 2017 i DNV GL Group.
S. R. Srinivasa Varadhan
S. R. Srinivasa Varadhan (født 2. januar 1940 i Madras (Chennai), Britisk India) er en indisk-amerikansk matematiker som har spesialisert seg innen sannsynlighetsteori. Han fikk sin undergraduate-grad i 1959 fra Presidency College, Madras og hans doktorgrad i 1963 fra Indian Statistical Institute. Siden 1963 har han arbeidet ved Courant Institute of Mathematical Sciences hvor han for øyeblikket er professor.
Han er kjent for sitt arbeid sammen med Daniel W. Stroock på diffusjonsprosesser, som han mottok Steele Prizeen i 1996. Varadhan er medlem av U.S. National Academy of Sciences.
Han fikk Abelprisen 22. mars 2007 av Det Norske Videnskaps-Akademi.
Kløvningen
Navnet har Kløvningen fått fordi den topografisk nesten er delt to sett fra sjøen. Kløvningen er ei populær øy for båtfolket i Ytre Oslofjord. Havneområdet er registrert kulturminne.
Kløvningen ble i 2013 en del av Færder nasjonalpark, og øya var tidligere i Ormø-Færder landskapsvernområde.
Does This Look Infected?
Does This Look Infected? er det tredje studioalbumet til det kanadiske punkrock-bandet Sum 41. Det ble utgitt 26. november 2002 ved plateselskapet Island Records. Coveret til Does This Look Infected? illustrerer bandmedlem Steve Jocz utkledd som en zombie. Bildet på coveret ble valgt flere måneder før albumet ble utgitt, men ble likevel nesten forsinket grunnet at Sum 41 ikke hadde en tittel til albumet.
Mottakelse
Etter utgivelsen ble albumet noe blandet mottatt av kritikerne. Basert på 9 anmeldelser ved Metacritic fikk albumet en gjennomsnittlig poengsum på 75 (av 100).
Priser og plasseringer
Does This Look Infected? ble nominert til Rock Album of the Year ved Juno Awards, men tapte for albumet We were lost in the flames av Sam Roberts.
Filmmusikk
Singelen «The Hell Song» ble brukt som filmmusikk til den amerikanske komedien American Pie 3; Bryllupet.
Aadu Must
Aadu Must (født 25. mars 1951 i Pärnu, død 20. juli 2023) var en estisk historiker og politiker.
Ola Nyhaug
Ola Nyhaug (født 1903, død 1983) var en norsk perkusjonist og jazztrommeslager, en av landets ledende i sin tid.
Mats Haldin
Mats Haldin (født 17. mai 1975) er en finsk orienteringsløper som representerer den norske orienteringsklubben Halden Skiklubb. Hans morsmål er svensk.
Ola Nyhaug
Han var i 50-tallet ofte i kringkastingen med program om xylofon og marimba. Senere ble han paukist i det nystartede Den Norske Operas orkester der han spilte 1958 til 1973.
Mats Haldin
Karriere
Mats Haldin har vært en stor profil i orienteringssporten gjennom flere tiår. Han lykkes aldri med å ta en individuell medalje i VM-sammenheng. Nærmest var han i Ungarn i 2009 da han fra et tidlig startnummer (nr. 1) gjorde et godt langdistanseløp i skogene rundt Miskolc. Haldin ledet løpet lenge, men ble til slutt nummer fire bak Daniel Hubmann, Thierry Gueorgiou og Mikhail Mamleev. Strekktidene viste at Mamleev hadde hengt på vinneren Daniel Hubmann under store deler av løpet, og det ble sådd tvil om Mamleev kunne løpt like bra på egen hånd. Det finske laget leverte derfor inn protest for å få Mamleev diskvalifisert. Med 3 mot 2 stemmer valgte juryen å ikke ta protesten til følge, og Haldin ble dermed stående med 4.-plass som beste VM-plassering individuelt.
Ola Nyhaug
Hans jazzkarriere startet i miljøet rundt SK Speed omkring 1922, i det såkalte "Speed Band". Fra 1925 var han et par år i Casino Dance-Band.
Han var sentral i det toneangivende Oslo Musikerforening som han ledet før den andre verdenskrig og i over tredve ar. Han var far til trommeslageren Per Nyhaug (1926–2009).
Mats Haldin
Karriere
Haldin blir sett på som en stafettekspert og er en av de mestvinnende løperne på verdens to største klubbstafetter, Tiomila og Jukola. Mye på grunn av sine tre Jukola-seire og seks triumfer i Tiomila sammen med Halden SK har frasen "Mats Haldin, lugn og fin" blitt en velanvendt frase i orienteringsmiljøet. Med denne roen og evnen til å holde hodet kaldt har Haldin bidratt til hele syv finske stafettmedaljer i EM og VM.
Haldin gikk til topps i den prestisjetunge femdagerskonkurransen O-Ringen to år på rad. Finnen vant i 2002 og 2003.
El 11
El 11 var et elektrisk lokomotiv som ble brukt av NSB for både passasjer- og godstog. Det var det andre elektriske lokomotiv med boggier, etter El 9. Lokomotivene ble bygget av Norsk Elektrisk & Brown Boveri (NEBB) og Thunes mekaniske verksted. De første 35 lokomotivene ble bygget mellom 1951 og 1956 og fikk numrene 11.2078 til 11.2112. De var lettbygde og ble tatt i bruk på de banene som ble elektrifisert fra 1951 og utover. En mindre serie på seks El 11b lokomotiver, nummerert 11.2145 til 11.2150, ble bygget mellom 1963 og 1964. Disse hadde noen små endringer, blant annet ble de fire små frontrutene i hver ende byttet ut med to store. El 11 egnet seg ikke på høyfjellsstrekninger, men likevel gikk de i Bergensbanens ekspresstog så sent som tidlig på 1970-tallet. El 11 ble i 1957 videreutviklet til El 13.
Mellom 1982 og 1983 ble tre El 11 lokomotiver oppgradert for bruk på den bratte Flåmsbana. De har siden blitt erstattet av motorvognsett type 69 og senere av El 17-lokomotiver. De siste lokomotivene av type El 11 ble tatt ut av tjeneste i 1998. Fire lokomotiver er bevart, to av Norsk Jernbaneklubb og to av Norsk jernbanemuseum på Hamar.
Altagonum
Altagonum er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore, avlange og litt flate, blankt svarte løpebiller.
Rakettassistert prosjektil (RAP)
Rakettassistert prosjektil (RAP) er et prosjektil eller granat skutt fra kanon, haubits, bombekaster, eller rekylfri kanon hvor en liten rakettmotor hjelper framdriften, slik at skuddvidden øker. En vanlig granat blir bare drevet av den ballistiske kraft fra skytsets drivladning. Noen former for rakettassisterte prosjektiler kan være utstyrt med en laser-guide for større nøyaktighet.
Grått kappefly
Grått kappefly (Lithophane consocia) er en sommerfugl som tilhører familien nattfly (Noctuidae). Den forekommer nord til Trøndelag i Norge.
Utseende
Et ganske stort (vingespenn 43 – 47 mm), kraftig, mørk grått nattfly. Fargen er noen ganger nesten svart. Forkroppen og forvingen er mørkgrå. Forvingen har en lys flekk ved roten som er avgrenset bakover av en kort, svart strek (rotmerket). Nyre- og ringmerkene er markerte, lyse, kantet med hvitt og svart, gjerne med noen rustbrune skjell i midten. Bak disse merkene er det en kort, kraftig, svart lengdestrek (tappmerke) som er gaffeldelt i begge ender. Langs ytterkanten går det en ujevn, svart og hvit tverrlinje (bølgelinje). Bakvingen er lyst brungrå. Arten skilles vanligvis greit fra beslektede arter på den mørke fargen.
Levevis
Grått kappefly forekommer i løv- og blandingsskog. Larvene lever helst på gråor (Alnus incana), men kan også forekomme på svartor, bjørk og hassel. De voksne sommerfuglene fly i september – oktober før de overvintrer og flyr igjen i april – mai.
Utbredelse
Arten finnes i Nord- og Mellom-Europa og videre østover til Stillehavet og Japan. I Norge forekommer den nord til Trondheim.
Homophileurus amazonicus
Homophileurus amazonicus er en bille som hører til gruppen hornbiller i familien skarabider (Scarabaeidae).
Utseende
En middelsstor (gjerne 25-30 millimeter), avlang, blankt svart hornbille. Hos denne slekten er pronotum mye bredere enn langt, med en bred og dyp midtfure, hvelvet og blankt, hos denne arten med ganske få, grove punktgroper som er samlet foran og i midtfuren. Hannen har to korte horn i pannen, langt ut på sidene. Dekkvingene har grove og sterke punktstriper.
Levevis
Larvene utvikler seg trolig i reirene til termitter, dette gjelder trolig for hele slekten Homophileurus. De lever av termittene og det er sannsynlig at de kan gjøre betydelig skade på koloniene. De voksne billene kan også finnes inne i termitt-tuene, de flyr også om natten og kommer gjerne til lys.
Utbredelse
Arten er kjent fra Guyana og Brasil.
Ferréol Cannard
Ferréol Cannard (født 28. mai 1978 i Morez) er en fransk tidligere skiskytter.
Han har hatt sine største triumfer med det franske stafettlaget. Under OL 2006 i Torino tok han bronse med stafettlaget, samme valør som han vant på stafetten under VM i skiskyting 2004 i Oberstdorf.
Stortingsvalget 2021 i Rogaland
Stortingsvalget 2021 i Rogaland ble avholdt mandag 13. september 2021. Det skulle velges 14 stortingsrepresentanter for valgkretsen Rogaland fylke for valgperioden 2021-2025, herav 13 distriktsmandater og ett utjevningsmandat. Det er det samme antallet som ved stortingsvalget i 2017.
Innvalgte i perioden 2017–2021
I perioden 2017–2021 hadde følgende stortingsrepresentanter vært innvalgt for Rogaland:
Bent Høie (H), Hege Haukeland Liadal (Ap), Øystein Langholm Hansen (Ap), Solveig Horne (Frp) og Solfrid Lerbrekk (SV) stilte ikke til gjenvalg i 2021.
Stortingskandidater 2021
Arbeiderpartiet:
Elvepadling
Det finnes flere ulike disipliner innen elvepadling, hvorav de vanligste er:
Stortingsvalget 2021 i Rogaland
Stortingskandidater 2021
Fremskrittspartiet:
Elvepadling
Blant Norges mest kjente elvepadlere er Mariann Sæther.
Stortingsvalget 2021 i Rogaland
Stortingskandidater 2021
Høyre:
Kristelig Folkeparti:
Miljøpartiet De Grønne:
Senterpartiet:
Venstre:
I tillegg stilte Alliansen − Alternativ for Norge, Demokratene, Folkeaksjonen nei til mer bompenger, Helsepartiet, Industri- og næringspartiet, Liberalistene, Partiet De Kristne, Partiet Sentrum, Pensjonistpartiet og Piratpartiet lister i Rogaland valgdistrikt. Totalt antall lister var 19.
Meningsmålinger
Siste lokale meningsmåling for Rogaland med spørsmål om stortingsvalg.
Oppslutning:
Mandatfordeling:
1Utjevningsmandatet kommer i tillegg og tildeles i sammenheng med landsresultatet.
Sveits rundt 2021
Sveits rundt 2021 ble arrangert fra 6. til 13. juni 2021. Rittet var den 84. utgave av Sveits rundt.
Tuva Novotny
Tuva Moa Matilda Karolina Novotny Hedström (født 21. desember 1979 i Stockholm) er en svensk skuespiller og sanger bosatt i København.
Biografi
Hun debuterte i den svenske såpeoperaen Skilda Världar. I 1997 debuterte hun på film i filmen Tic Tac. I 2003 medvirket hun i den danske filmen Midsommer, og har siden det medvirket i flere danske filmer. I 2004 ble hun utnevnt av prins Joachim av Danmark til H.C. Andersen-ambassadør for å feire forfatterens 200-årsdag i 2005. Sommeren 2006 var hun med på radioprogrammet Sommar på Sveriges Radios P1. Hun ble kåret til beste kvinnelige skuespiller under Gullruten 2011 for rollen som Eva Holstad i den norske TV-serien Dag.
I 2018 debuterte hun som regissør med filmen Blindsone som hun også hadde skrevet manus til. Filmen vant en rekke norske og internasjonale priser, blant annet New Talent Grand PIX under CPH PIX i København, kritikerprisen under Filmfestivalen i Gøteborg og Filmkritikerprisen for 2019 Under Kanonprisen 2018 fikk filmen fem priser, deriblant to priser til Novotny for regi og manus.
Novotnys mor er den svenske kunstneren Barbro Hedström. Hun har delvis tsjekkisk opprinnelse, med far fra Praha, og hun kan snakke tsjekkisk. Hun er også kjent for å kunne snakke tilnærmet feilfri norsk, noe hun har benyttet seg av i flere av sine roller.
Filmer
Filmene er angitt med originaltitler. • Tic Tac (1997)
• Sleepwalker (2000)
• Naken (2000)
• Jalla! Jalla! (2000)
• Midtsommer (2003)
• Smala Sussie (2003)
• Kommer du med mig då (2003)
• Gustaf (2004)
• Stratosphere Girl (2004)
• Dag och natt (2004)
• Fyra veckor i juni (2005)
• Bang bang orangutang (2005)
• Stoned (2005)
Frøbiller
Frøbiller (Bruchinae / Bruchidae) er en underfamilie med biller som tilhører familiegruppen bladbiller (Chrysomelidae). Gruppen frøbiller ble tidligere sett på som en egen familie (Bruchidae), men blir i dag regnet til bladbillene.
Tuva Novotny
Filmer
• No. 2 (2006)
Frøbiller
Frøbiller er under 5 millimeter lange. De er høyt hvelvede, brunspraglete biller. Det lille hodet er trukket ut til en kort snute, dekkvingene dekker ikke de bakerste bakkroppsleddene, og baklårene er sterkt fortykket med en pigg på undersiden.
Både larvene og de voksne (imago) billene lever av å spise blad på næringsplanten, hvor de lever av ulike slags frø. De er brysomme skadedyr særlig på erter og bønner. Larvene utvikler seg inne i de voksende belgene, noen arter kan også angripe tørre, lagrede frø.
Frøbiller tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Systematisk inndeling med fokus på norske arter
Oversikten er basert på Fauna Europaea. Det er 145 arter i Europa inkludert eventuelle underarter, i Norge er det registrert 15 arter, men noen er sjeldne eller følger med importerte matvarer.
Tuva Novotny
Filmer
• Possession (2009)
• Den Sorte Madonna (2007)
• Bryllupsfotografen (2009)
• Simon & Malou (2009)
• Eat Pray Love (2010)
• Sandheden om mænd (2010)
• Id:a Identitet Anonym (2011)
• Mammas pojkar (2012)
• Kaptein Sabeltann og skatten i Lama Rama (2014)
• Krigen (2015)
• Rosemari (2016)
• Kongens nei (2016)
• Annihilation (2018)
• Blindsone (2018)
• The Middle Man (2021)
Ellesmere Port and Neston
Ellesmere Port and Neston er et administrativt distrikt i Cheshire i England. Det dekker den sørlige delen av Wirral-halvøya, mens den nordlige delen tilhører distriktet Wirral.
Administrasjonsbyen er Ellesmere Port, og distriktet har navn etter denne byen og Neston.
Distriktet ble opprettet 1. april 1974 ved at bydistriktene Ellesmere Port og Neston ble slått sammen. Ved opprettelsen het det bare Ellesmere Port, men dette ble endret av distriktsrådet med virkning fra 21. juni 1976.
Etterretningskomiteen (USAs senat)
Etterretningskomiteen (engelsk: United States Senate Select Committee on Intelligence) er en fast komité i USAs senat. Komiteens har ansvar for tilsyn med alle byråer og myndigheter som rapporterer til ledere i det lovgivende og utøvende maktapparat i det føderale styret. Medlemskap i komiteen rullerer blant medlemmer i kammeret (senatet) i Kongressen.
Etterretningskomiteen ble opprettet i Senatet 19. mai 1976 og avløste forgjengeren Church-komiteen (1975), oppkalt etter Frank Church (Year of Intelligence). Et delansvar hos komiteen er å levere en gjennomgang av presidentens etterretningsbudsjett og forberede lovgivning for etterretningsenheter som inkluderer Office of the Director of National Intelligence, Central Intelligence Agency, Defense Intelligence Agency, National Security Agency, National Geospatial-Intelligence Agency, National Reconnaissance Office, og etterretningsrelaterte deler av Department of State, Federal Bureau of Investigation, Department of the Treasury og Department of Energy. I kjølvannet av Edward Snowden har komiteen hatt fornyet oppmerksomhet.
Saxon
Saxon er et engelsk heavy metal-band, stiftet i 1976 i Barnsley, Yorkshire. De hadde stor suksess på bølgen av New Wave of British Heavy Metal (NWOBHM) gjennom årene 1980-81, da fire av låtene deres nådde topp 20 i Storbritannia: «Wheels of Steel», «747 (Strangers in the Night)», «And the Bands Played On» og «Never Surrender». En annen låt fra samme periode, «Princess of The Night» fra Denim and Leather, en hyllest til damplokomotivene i West Yorkshire der vokalisten Biff Byford vokste opp, har blitt en klassiker innen heavy metal. Som singel nådde den 57.-plass i Storbritannia. Tittelsporet «Denim and Leather» er heller ikke fritt for sentimentalitet, en hyllest til musikkinteresse generelt og NWOBHM spesielt.
Nye historikere
De nye historikerne (hebraisk: ההיסטוריונים החדשים) er en gruppe israelske historikere som har satt seg for å omskrive israelsk og sionistisk historie. Fellestrekket blant de nye historikerne er at de utfordrer nøkkelpunkter i Israels tradisjonelle fremstilling av hendelsene før og under Israels uavhengighetskrig, og arabernes vilje til fred. Israel blir tilskrevet hovedansvaret for i Nakba, palestinernes masseflukt under krigen 1947–1948. Blant de viktigste nye historikerne er Ilan Pappe, Benny Morris og Avi Shlaim.
De nye historikernes utgivelser reflekterer en rekke standpunkter. Generelt mener de imidlertid at den sionistiske bevegelsens mål om en jødisk stat bare kunne gjennomføres ved å fordrive palestinske arabere, i motsetning til det rådende synet i Israel om at fordrivelser verken var nødvendig for å etablere staten eller ønsket av de sionistiske lederne. Et særlig viktig punkt er at de fleste palestinske flyktningene fra 1948 ble tvunget på flukt heller enn å reise frivillig, slik tidligere israelske historikere hevder. Det er imidlertid ingen enighet om at de jødiske lederne planla eller organiserte denne fordrivelsen. De påpeker også de arabiske landenes ansvar for palestinernes skjebne. Benny Morris hevder i The Birth of the Palestinian Refugee Problem Revisited (1988) at utdrivelsene kom som resultat av militær nødvendighet, siden palestinske geriljastyrker brukte landsbyer som baser. Dermed måtte landsbyene tømmes for å sikre den militære situasjonen. Dette synet er i strid med Avi Shlaim, som i The Ethnic Cleansing of Palestine (2006) hevder at utdrivelsene var planlagt på forhånd, og at den militære situasjonen gav en unnskyldning for å utføre Sionistenes program om Transfer - sikring av staten Israels territorielle utvidelse, etniske balanse, og klargjøre landområder for jødiske kolonister. De er også uenige i hvorvidt utdrivelsene bør defineres som etnisk rensning - Morris bruker uttrykket 'expultions ', og har i ettertid uttrykt sympati og støtte til Israels handlinger.
Selv om de faglig sett representerer en enhet er de uenige i forhold til hvordan konflikten kan løses. Mens Shlaim og Pappe støtter mener at hovedansvaret ligger hos Israel og setter spørsmålstegn ved statens karakter, fremstår Morris som en sionist og mener hovedansvaret for konflikten ligger hos palestinerne og deres ledere. En annen ny historiker, Shlomo Ben-Ami satt endog i Ehud Baraks regjering først som sikkerhetsminister, senere som utenriksminister.
Mykleby
Mykleby er ei grend i Stor-Elvdal kommune i Innlandet. Den ligger på vestsida av Glomma, rundt 20 kilometer sør for kommunesenteret Koppang. Mykleby har egen nærbutikk og eget samfunnshus. Riksvei 3 passerer gjennom bygda.
Chen Shou
Chén tjente som en embedsmann for riket Shu Han i de tre rikers tid. Faren hans skal ha vært Chen Shi, en av Shu Hans offiserer som ble tvunget av kansler Zhuge Liang til å barbere bort skjegget sitt som straff for et felttog som mislyktes på grunn av den kortsiktige strategien til kommandanten Ma Su. Etter Weis erobring av Shu i 263 tjente han som historiker for Jin-dynastiet, og i 274 samlet han verkene til Zhuge Liang.
Bergkrystallen stasjon
Stasjonen er oppkalt etter gaten med samme navn og ligger i søndre del av Lambertseter.
Fylkesvei 491 (Hedmark)
Fylkesvei 491 i Hedmark går mellom Braskerudmoen og Gravberget i Våler. Veiens lengde er 48,1 km.
Wirral
Wirral kan vise til:
Bergkrystallen stasjon
Fram til 2010 gikk også linje 1 til Bergkrystallen og brukte da som oftest høyre spor sett fra tunnelens åpning (i sporet der t-banen på bildet står), mens linje 4 pleide å bruke det andre sporet. Etter at linje 1 ble midlertidig stengt 15. mars 2010 har linje 4 vært eneste linje til å trafikkere Bergkrystallen og bruker nå bare høyre spor som på bildet. Linje 1 var i drift igjen fra 6. desember 2010, men gikk da til Ellingsrudåsen stasjon.
4. april 2016 var Linje 1 tilbake igjen og går nå til Frognerseteren på dagtid og til tidlig på kvelden. Det går også en nattbuss (4N) til og fra Bergkrystallen.
Zheng Jing
Liv og virke
Han var Koxingas eldste sønn, og sønnesønn av sjørøverforretningsmannen Zheng Zhilong.
Før sin regjeringstid kontrollerte han militære styrker i Xiamen og Jinmen. Da faren døde regjerte han kongedømmet sammen med sin onkel på farssiden, Zheng Shixi. Etter att han hadde satt inn sine militære ressurser og landsatt en armé på Taiwan, trakk Shixi seg som medregent.
På tronen ville han videreføre farens planer om å invadere Filippinene. Men det fikk han ikke gjennomført, på grunn av trusselen fra den hollandsk-Qingkinesiske alliansen som ble dannet for å bekjempe ham. Han vant riktignok en avgjørende seier i 1664. Etter seieren fortsatte han å kjempe for Ming mot Qing.
Etter å ha mislykkes i en offensiv mot Fujian ble han tvunget til å oppgi også de planene.
I 1680 tapte han Xiamen, Jinmen og Pescadorene etter å ha tapt et avgjørende sjøslag mot Qing. To år senere, i 1682, døde han etter en tids sykdom.
Hans eldste sønn, Zheng Kezang, etterfulgte ham, men han ble raskt drevet bort fra tronen av hans yngre bror Zheng Keshuang.
Frances McDormand
Frances Louise McDormand (født 23. juni 1957 i Gibson City i Illinois) er en amerikansk skuespiller. Hun har blant annet spilt i Three Billboards Outside Ebbing, Missouri, Blood Simple (1984), Arizona junior (1987), Fargo (1996), The Man Who Wasn't There (2001) og Burn After Reading (2008).
McDormand vant Oscar for beste kvinnelige hovedrolle for rollen som politikvinnen Marge Gunderson i Fargo og for rollen sin i Three Billboards Outside Ebbing, Missouri. Hun har også blitt nominert til tre Oscar for beste kvinnelige birolle: For rollen som fru Pell i filmen Mississippi i flammer (1988), for rollen som Elaine Miller i filmen Almost Famous (2000) og for rollen som Glory Dodge i filmen North Country (2005).
McDormand er gift med filmskaperen Joel Coen.
Ammar Haiwani
Ammar Haiwani er en algerisk økonom, som var fungerende sentralbanksjef for Algeries bank fra april til november 2019. Før dette var han sentralbankens visesentralbanksjef.
Hai ble utnevnt til fungerende sentralbanksjef 20. april 2019, da president Abdelaziz Bouteflika utnevnte Mohammed Loukal til landets finansminister, i sitt nye forretningsministerium.
I november 2019 ble Benabderrahmane Aymane utnevnt til sentralbanksjef.
Svartkantkvistfly
Svartkantkvistfly (Xylena vetusta) er en sommerfugl som tilhører familien nattfly (Noctuidae). Den forekommer nord til Nordland i Norge.
Utseende
Et ganske stort (vingespenn 55–62 mm), kraftig, gulgrått nattfly med smale forvinger. Når sommerfuglen hviler, sitter den med vingene tett rullet rundt kroppen, og den ligner på en avbrukket kvist. Den ligner på ringkvistfly (Xylena exsoleta), men skilles fra denne på at den mangler markert ringmerke i forvingen. Hodet, den fremre delen av forkroppen og bakkroppen er brungule, sistnevnte med en mørk ryggstripe, mens mesteparten av forkroppen (thorax) er mørkt sjokoladebrun. Forvingen er nokså smal, lyst gulbrun i den fremre delen, mørk rødbrun i den bakerste delen. Vingen har et tydelig nyremerke som er mørkebrunt med en kommaformet, hvit flekk på innersiden. Det går en kraftig, svart lengdestrek fra nyremerket nesten til vingens ytterkant. Vingen mangler et markert ringmerke. Langs ytterkanten går det en hvit siksak-tverrstripe, den såkalte bølgelinjen. Bakvingen er lysgrå.
Levevis
Arten finnes i skog og kratt, der larvene kan leve på mange ulike busker, trær og lave planter. De voksne sommerfuglene flyr om natten i september, og etter overvintring i april – mai. De kommer gjerne til lys.
Utbredelse
Svartkantkvistfly finnes i Nord-Afrika, i Europa (inkludert Island, som har ganske få sommerfugler), i Midtøsten og østover til Stillehavet i Sibir. Den har også vært oppgitt å finnes i Nord-Amerika, men dette er feil. I Norge er den vanlig nord til Nord-Trøndelag, og det finnes spredte funn så langt nord som Lofoten.
Rongjiang
Rongjiang (kinesisk: 榕江县; pinyin: Róngjiāng Xiàn) er et fylke i byprefekturet Qiandongnan i provinsen Guizhou i Folkerepublikken Kina. Det ligger rundt elva Rongjiang som renner fra nabofylket Guangxi i sør.
Befolkningen var på 303,572 innbyggere i 1999.
Irene Laskarina
Irene Laskarina (gresk: Ειρήνη Λασκαρίνα), død 1239, var keiserinne av Keiserriket Nikea mellom 1221 og 1239. Hun var datter av keiser Teodoros I Laskaris og hans kone Anna Angelina. Hennes besteforeldre på morssiden var keiser Alexios III Angelos og Euphrosyne Doukaina Kamaterina. Hennes søster Maria Laskarina ble gift med kong Béla IV av Ungarn.
Irene ble først gift med general Andronikos Palaiologos, og etter hans død en gang på 1210-tallet. Tidspunktet for ekteskapet er omdiskutert, men man mener nå det fant sted så sent som 1216. Da Andronikos døde kort tid etter, ble hun gift med Johannes III Dukas Vatatzes som av keiseren var utsett til hans etterfølger. Med Johannes hadde hun sønnen Teodoros.
Etter sønnens fødsel ble hun utsatt for en fallulykke fra hest og ble så hardt skadet at hun ikke kunne få flere barn. Hun trakk seg tilbake til et kloster og tok navnet Eugenia. Hun døde i klosteret i 1239, femten år før sin ektemann. Hun er av senere historikere betraktet som en beskjeden og forsiktig kvinne, og er blitt rost for å ha vært et moralsk forbilde for sin tid.
Slaget ved Culloden
Slaget ved Culloden (engelsk: Battle of Culloden; skotsk-gælisk: Blàr Chùil Lodair) var den siste konfrontasjonen i Jakobittopprøret i 1745.
Den 16. april 1746 kjempet de jakobittiske styrkene under Charles Edward Stuart mot de lojalistiske troppene under kommando av William Augustus, hertug av Cumberland nær Inverness på det skotske høylandet. Den hannoverianske seieren ved Culloden stanset de jakobittiskes forsøk på å styrte Huset Hannover for å gjeninnsette Huset Stuart på den britiske tronen. Charles Stuart gjorde aldri flere forsøk på utfordre den hannoverianske kontrollen over Kongedømmet Storbritannia. Konflikten var det siste feltslaget som ble utkjempet på britisk jord.
Charles Stuarts jakobittiske hær bestod i all hovedsak av skotske høylendere, og noen lavlandsskotter og en liten utbrytergruppe av engelske soldater fra Manchester Regiment. Jakobittene ble støttet og forsynt av Kongedømmet Frankrike, fra irske og skotske enheter i fransk tjeneste. En sammensatt infanteribataljon («Irish Picquets») bestående av avdelinger fra hvert av regimentene i den irske brigade, samt en eskadron av irsk kavaleri i den franske hæren, deltok i slaget ved siden av et regiment av Royal Scots (Royal Ecossais), som var bygget opp året før å støtte Stuarts krav. De britiske regjeringsstyrkene (hannoverianske lojalister) bestod hovedsakelig av engelskmenn, sammen med et betydelig antall av lavlands- og høylandsskotter, en bataljon fra Ulster og noen Hessianere fra Tyskland og østerrikere. Slaget på Culloden Moor var kortvarig, men blodig, det fant sted i løpet av en time. Etter et mislykket angrep av høylenderne mot regjeringstyrkenes linjer, ble jakobittene kjempet ned og drevet vekk fra slagfeltet.